Kerényi-Kiss Zoltán - Everness Fesztivál 2020
Ecstatic Freedom Dance – Test, lélek és szellem tánca
Kerényi-Kiss Zoltán vagyok, integrál szemléletű önismereti konzulens, az Ecstatic Dance Budapest tudatos tánc közösség alapítója és foglalkozásvezetője. Rendszeresen tartok eksztatikus táncos foglalkozásokat Budapesten, vezettem órát az Integrál Európai Konferencián, hazai fesztiválokon és Pozsonyban. Szenvedélyem a mozgás, ez az alapvető és természetes önkifejezési forma, melyen keresztül könnyedén és egyszerűen kerülhetünk közelebb önmagunkhoz.
Kora délutáni, tudatos jelenléten alapuló intuitív mozgásos foglalkozásra hívlak, ahol bejárjuk az érzékelés (öt érzék + testi érzetek), az érzelmek és a gondolatok világának testi-tudati tereit. Előre kigondolt lépések helyett hagyjuk, hogy magával ragadjon a zene és a testünk ösztönösen mozduljon, lelkiállapotunk spontán kifejeződéseként.
Ahogy feloldódunk a mozgásban, a pillanatban, a zenében – mely olykor lágy, máskor energikus, játékos, könnyed vagy éppen érzelmes –, és a csendben, feltárulnak belső gazdagságunk, kreativitásunk és elevenségünk rejtett dimenziói.
A tudatos jelenléttel végzett mozgás segítségével bensőséges viszonyba kerülhetsz testeddel és érzelmeiddel, valamint a rendszert és mindannyiunkat mozgató organikus élő intelligenciával.
A felszabadult tánc hatása nem marad a tánctér peremén, átsugárzik életed más területeire is. Tápláló energiáját magaddal viheted a munkádba, családodba, emberi kapcsolataidba.
Az Ecstatic Dance nem terápia, hanem egy nyitott és befogadó közeg, ahová kortól, nemtől, világnézettől, testalkattól, erőnléttől, előzetes mozgásos tapasztalattól függetlenül szeretettel várlak.
Kerényi-Kiss Zoltán:
Versum - 2020. 08. 27. 12:30-14:30
Ecstatic Dance – Test, lélek és szellem tánca
Versum - 2020. 08. 28. 12:30-14:30
Versum - 2020. 08. 29. 12:30-14:30
Versum - 2020. 08. 30. 12:30-14:30